**Profforma ar gyfer sylwebaeth i gyd-fynd â rhagolygon ariannol 2024/25 i 2028/29**

## Cyflwyniad

## Sylwebaeth ariannol ar berfformiad blaenorol a rhagolygon ar gyfer y dyfodol

Mae’r sylwebaeth ariannol yn rhan annatod o’r ffurflen ariannol ar y cyfan, gan egluro perfformiad ariannol a ragwelir yng nghyd-destun canlyniadau ariannol diweddar, ac adnabod tueddiadau pwysig yn y niferoedd a ragwelir ar draws y cyfnod, yn enwedig mewn perthynas â’r dangosyddion allweddol megis hylifedd, gwarged gweithredu, llif arian parod gweithredu addasedig ac ati. Dylid darparu cadarnhad hefyd bod tybiaethau priodol wedi cael eu llunio ar gyfer symudiadau mewn meysydd arwyddocaol o ran incwm a gwariant.

Yn ogystal â’n cynorthwyo i ddeall amgylchiadau penodol pob sefydliad, bydd y sylwebaethau (gyda’i gilydd) yn ein cynorthwyo i ddeall y sector ac yn ein cynorthwyo i helpu i roi’r sector mewn sefyllfa ar gyfer cynaliadwyedd yn y dyfodol.

Disgwylir y bydd sefydliadau’n mynd i’r afael â’r cwestiynau am gynaliadwyedd ariannol a’u hymateb i amodau economaidd sy’n newid mewn perthynas â’r eitemau isod. Am resymau sy’n ymwneud â llywodraethu da ac arfer gorau, dylai hefyd ddangos tystiolaeth o gysylltedd uniongyrchol â strategaeth ariannol gyfredol y sefydliad.

Mae gofynion sy’n ychwanegol at y rhai ar gyfer rhagolygon y flwyddyn flaenorol wedi eu hamlygu.

## Trosolwg

Gofynnwn i sefydliadau ateb y cwestiynau canlynol o fewn eu sylwebaeth ar y rhagolygon:

1. Sut y mae’r sefydliad yn sicrhau
2. Cynaliadwyedd (trwy gysylltu â’r strategaeth ariannol gyfredol)
3. Y rheolir ei risgiau allweddol, gan gynnwys rheoli llifoedd arian parod – i’r perwyl hwn rydym yn gofyn i sefydliadau gyflwyno’u rhagolygon llifoedd arian parod misol ar gyfer y flwyddyn academaidd nesaf i amlygu lleiafswm eu balans arian parod a’r mis pan fo’n digwydd, ynghyd â’r balansau arian parod chwarterol a ragwelir ganddynt ar gyfer cyfnodau yn y dyfodol.
4. Digon o fuddsoddiad yn ei ystadau a’i seilwaith
5. A yw’r naratif yn darparu digon o eglurhad o symudiadau sylweddol ar y Datganiad o Incwm Cynhwysfawr (SOCI) a newidiadau perthnasol ar y fantolen? Dylai hyn gynnwys manylion unrhyw eitemau sy’n sylweddol ‘wahanol’, yn enwedig costau cynlluniau diswyddo staff y mae’n debygol y byddant wedi eu cynnwys mewn costau staff.
6. Darparwch drosolwg byr o’r risgiau a heriau allweddol i allu’r sefydliad i gyflawni ei gyllideb a’i strategaeth ariannol gyfredol.

|  |
| --- |
| Naratif |

## Prosesau llywodraethu

1. Darparwch fanylion y broses lywodraethu ar gyfer cymeradwyo’r rhagolygon ariannol a’r rhagolygon myfyrwyr, rhagolygon senarios, rhagolwg llifoedd arian parod misol ar gyfer blwyddyn ragolwg 1 a’r naratif i gyd-fynd â hynny.
2. Cynhwyswch fanylion adolygu gan Bwyllgorau a’r corff Llywodraethu a dyddiadau cymeradwyo.
3. Cadarnhewch fod yr adolygiad wedi cynnwys ystyried y tab modelu senarios anffafriol.

|  |
| --- |
| Naratif |

## Tybiaethau

1. Er mwyn gwella ein dealltwriaeth am y tybiaethau ynghylch incwm sydd wedi’u gwreiddio yn eich model rhagolygon ariannol sylfaenol, rydym yn gofyn am fanylion ychwanegol mewn perthynas â’r rhain yn **Atodiad B1** Tabl 5\_6. Gellir rhoi canrannau fel ystod lle y bo’n briodol.

## Atodiad B1 Tablau 1\_3

I hybu cysondeb, mae’r ddogfen hon yn adlewyrchu cofnod cyllid HESA yn fras lle y bo’n bosibl, gan gael ei helaethu fel y bo’n briodol i gasglu gwybodaeth am feysydd sydd o ddiddordeb i Lywodraeth Cymru. Yn arbennig, mae cyllid yr UE (heblaw ffioedd myfyrwyr) a darpariaeth dramor (TNE) wedi’u hadnabod ar wahân.

## Tabl 1 Datganiad cyfunol o incwm a gwariant (gan gynnwys Tablau 1a-1d)

Sicrhewch fod eich naratif yn amlygu unrhyw newidiadau mawr i, neu dueddiadau mewn, incwm neu gostau ar draws y cyfnod, gan egluro'r tybiaethau a wnaed i ategu’r newidiadau.

Darparwch esboniadau ar gyfer symudiadau sylweddol (±10 y cant mewn unrhyw flwyddyn unigol) ar gyfer yr holl linellau perthnasol yn y rhagolwg ariannol. Sicrhewch eich bod yn darparu manylion unrhyw eitemau eithriadol perthnasol.

## Incwm

Gofynnwyd am y tybiaethau allweddol ynghylch incwm a ddefnyddiwyd wrth lunio’r rhagolwg sylfaenol ar ffurf canrannau ar Dabl 5\_6 yn Atodiad B1. Cynhwyswch unrhyw naratif sy’n ategu’r rhesymeg ar gyfer y tybiaethau hyn o fewn y blychau naratif ar gyfer pob ffrwd incwm.

Sicrhewch fod eich sylwebaethau ar y ffrydiau perthnasol isod yn cwmpasu’r canlynol:

1. Naratif cryf, yn seiliedig ar dystiolaeth, ar gyfer yr holl dybiaethau ynghylch twf mewn unrhyw faes incwm, ynghyd â sensitifrwydd, ac unrhyw gynllunio wrth gefn neu gynllunio ar gyfer lliniaru;
2. Arwydd o ystod y gwaith modelu senarios yr ydych yn ei wneud yn ychwanegol at y sefyllfa sylfaenol a ragwelir;
3. Arwydd o unrhyw gamau lliniaru sy’n ofynnol o ganlyniad i unrhyw waith modelu uchod
4. Arwydd o effaith net yr ystod uchod o senarios sydd dan ystyriaeth ar:
	* y llif arian parod gweithredu net;
	* balansau arian parod (gan gynnwys unrhyw ddangosyddion ar gyfer gwasgbwyntiau arian parod ac amseriad y rhain).

### Ffioedd dysgu

Beth yw’r tybiaethau ar gyfer recriwtio myfyrwyr ac incwm ffioedd dros gyfnod y rhagolygon? Dylai hyn gynnwys sut y mae’r sefydliad yn lliniaru unrhyw risg a pha waith cynllunio senarios neu ddadansoddi sensitifrwydd a wnaed, gan gynnwys deilliannau gwaith arall sy’n cael ei wneud i fodelu senarios. Nid ydym yn disgwyl i’r rhagolygon ddangos twf sylweddol mewn recriwtio, ond lle rhagwelir twf mewn unrhyw faes rydym yn disgwyl i’r sylwebaeth ddarparu rhesymeg gref, seiliedig-ar-dystiolaeth ar gyfer y twf a manylion llawn y senarios sensitifrwydd ariannol os na wireddir y twf a’r cynlluniau wrth gefn i ymateb dan yr amgylchiadau hynny.

Cynhwyswch gyfeiriad penodol at dybiaethau a wnaed ar gyfer niferoedd myfyrwyr TAR a goblygiadau ariannol o ganlyniad i hynny.

Rydym yn disgwyl i sylwebaeth ar niferoedd myfyrwyr gynnwys unrhyw effaith gysylltiedig ar incwm llety a chyfleusterau.

*Myfyrwyr o’r DU*

Cynhwyswch fanylion tybiaethau a wnaed mewn perthynas â dychwelwyr, a sut y mae’r rhain yn cymharu â’r flwyddyn gyfredol.

I roi cymorth i allu cymharu nodwch ym mha flwyddyn/blynyddoedd academaidd y tybiwyd fod y capiau uwch ar ffioedd yn y DU wedi’u cymhwyso i fyfyrwyr newydd a dychwelwyr.

|  |
| --- |
| Naratif Naratif – tybiaethau ynghylch y capiau ffioedd |

*Myfyrwyr rhyngwladol*

|  |
| --- |
| Naratif  |

Bu twf sylweddol mewn myfyrwyr ôl-radd newydd o dramor ar draws sector y DU dros y blynyddoedd diwethaf gyda gostyngiad amlwg yn ystod y 18 mis diwethaf. Disgrifiwch yn fyr beth yw’r prif heriau i’ch sefydliad a pha fesurau a gwaith modelu a gyflawnwyd (lle y bo’n berthnasol) mewn perthynas â heriau geowleidyddol, polisi Llywodraeth y DU, costau asiantaeth a chymorth ychwanegol i fyfyrwyr.

|  |
| --- |
| Naratif  |

Mae’r risgiau mewn perthynas â myfyrwyr rhyngwladol yn amrywio gan ddibynnu o ba wlad y maent yn hanu. Dynodwch yn fyr pa brif wledydd a dargedir (a / neu gan ddynodi derbyniad) o blith y rhai y mae myfyrwyr yn hanu ohonynt ar gyfer 2025/26 a’r risgiau allweddol a adnabuwyd ar gyfer y gwledydd hyn / unrhyw fesurau lliniaru.

|  |
| --- |
| Naratif  |

*Cyrsiau byr sydd wedi’u cynnwys o fewn FTUG*

Wrth i SAUau geisio arallgyfeirio ffrydiau incwm, mae mathau o ddarparu’n dod yn fwy cymhleth. Darparwch drosolwg byr iawn o gyrsiau sydd wedi’u cynnwys o fewn FTUG sy’n fyrrach na’r tair blynedd draddodiadol. Gofynnir am feintioli lefel uchel ar gyfer y ffrydiau incwm hyn yn Atodiad B\_Tabl 5.1f

|  |
| --- |
| Naratif |

*Myfyrwyr a dderbynnir ar ganol blwyddyn* – darparwch drosolwg lefel uchel gan gynnwys amseriad y prif brosesau derbyn, meintioli effaith ariannol, tybiaethau a gynhwysir yn y rhagolwg ac asesiad byr o dueddiad i newid.

|  |
| --- |
| Naratif |

*Addysg a Gwella Iechyd Cymru (AaGIC)* – darparwch y sail ar gyfer eich tybiaethau ynghylch incwm AaGIC, gan gynnwys manylion pa gadarnhad, os o gwbl, a gafwyd ar gyfer y rhain gan AaGIC.

Nodwch sut y mae’r rhagolwg wedi ystyried y diffyg mewn niferoedd wedi’u comisiynu a brofwyd dros y blynyddoedd diwethaf.

|  |
| --- |
| Naratif |

*Addysgu a hyfforddiant sy’n amodol ar gontractau, capiau a chwotâu –* lle mae gan y sefydliad ffrydiau incwm sylweddol megis Hyfforddiant Cychwynnol Athrawon (HCA), graddau Plismona a gradd-brentisiaethau sy’n amodol ar gapiau neu adnewyddu contractau o fewn cyfnod y rhagolygon, darparwch sylwebaeth ar gyfer pob darpariaeth ar wahân gan gynnwys tybiaethau ynghylch recriwtio i’r meysydd hyn ac effaith ariannol ganlyniadol yn y rhagolwg ariannol pe na bai’r ddarpariaeth hon yn cael ei hadnewyddu, i’n cynorthwyo i ddeall effaith ariannol bosibl cynigion yn y dyfodol.

|  |
| --- |
| Naratif – incwm sydd wedi’i gynnwys mewn ffioedd dysgu (1a) |

|  |
| --- |
| Naratif – incwm sydd wedi’i gynnwys mewn incwm arall (1d) |

*Addysg drawswladol (TNE) a phartneriaethau –* darparwch fanylion unrhyw ffrydiau incwm a / neu symudiadau sylweddol yn y maes hwn, gan gynnwys cwantwm, risgiau a thybiaethau.

|  |
| --- |
| Naratif – incwm sydd wedi’i gynnwys mewn ffioedd dysgu (1a) |

|  |
| --- |
| Naratif – incwm sydd wedi’i gynnwys mewn incwm arall (1d) |

### Grantiau cyrff cyllido

Darparwch fanylion y sail ar gyfer grantiau tybiedig gan gyrff cyllido sy’n dderbyniadwy.

|  |
| --- |
| Naratif |

### Cyllid grant (heblaw gan Medr)

Yn sgîl effaith cydnabod cyllid grant, rydym wedi gofyn am fanylion ychwanegol yn Nhabl 5\_1c yn **Atodiad B1**. Darparwch sylwebaeth ategol ar brosiectau perthnasol a’r tybiaethau a luniwyd mewn perthynas â phrosiectau perthnasol y mae cyllid grant yn dderbyniadwy ar eu cyfer (gan gynnwys i ba raddau yr ydych yn sicr o’i gael), ynghyd â manylion lefel uchel prosiectau a gyllidir, gan gynnwys unrhyw ofynion cyllid cyfatebol lle y bo’n berthnasol.

|  |
| --- |
| Naratif |

### Ymchwil ac arloesi

Darparwch y rhesymeg ar gyfer tybiaethau a luniwyd yn y rhagolwg sylfaenol ar gyfer incwm ymchwil. Gwahaniaethwch lle mae incwm arloesi wedi ei gynnwys o fewn “incwm arall”.

|  |
| --- |
| Naratif |

### Incwm gweithredu arall a gwasanaethau eraill a roddwyd

Lle mae gwasanaethau eraill a roddwyd (Tabl 1a\_4a) neu incwm gweithredu arall (Tabl 1a\_4h) yn cynnwys ffynhonnell incwm sylweddol nad yw wedi cael ei gynnwys uchod, darparwch naratif ychwanegol am brif gydrannau’r incwm hwn ac unrhyw dybiaethau penodol mewn perthynas â thwf neu fel arall er mwyn ein cynorthwyo i ddeall ffrydiau incwm o’r fath.

|  |
| --- |
| Naratif |

## Gwariant

Er mwyn ein cynorthwyo i fonitro’r modd y cyflawnir y rhagolygon, ac yn seiliedig ar y tybiaethau ynghylch incwm a gynhwysir yn y rhagolwg, darparwch drosolwg o’r canlynol:

1. Arbedion gofynnol o ran costau sydd wedi’u cynnwys yn y rhagolwg. Darparwch grynodeb sy’n meintioli’r gostyngiadau gofynnol mewn costau sydd wedi’u cynnwys fesul blwyddyn, ynghyd â naratif eglurhaol byr, os nad yw wedi’i gynnwys yn unrhyw le arall. Cynhwyswch naratif am y llinellau amser ar gyfer gostyngiadau mewn costau, gan gyfeirio’n benodol at linellau amser sy’n ofynnol ar gyfer unrhyw ostyngiadau mewn costau sy’n gysylltiedig â staff. Eglurwch y graddfeydd amser rhwng gwneud penderfyniadau, rhoi gostyngiadau mewn costau ar waith a budd ariannol gwireddu’r gostyngiadau.
2. Lle mae costau’n uniongyrchol gysylltiedig â lefel yr incwm rhyngwladol (e.e. ffioedd asiantau a chymorth uniongyrchol i fyfyrwyr) nodwch i ba raddau na fyddwch yn cael costau o’r fath os na chyflawnir y lefelau recriwtio disgwyliedig.

|  |
| --- |
| Naratif |

### Pensiynau

Er bod yr amgylchedd pensiynau wedi sefydlogi ar hyn o bryd, mae nifer y cynlluniau yn y sector ac amrywiad pellach mewn prisiadau’n dal i fod yn risg. Hysbyswch ni am unrhyw risgiau a adnabuwyd yng nghyfnod y rhagolygon ar gyfer y pensiynau yn y sefydliad, ynghyd ag unrhyw newidiadau i gynllunio ar gyfer pensiynau i liniaru risgiau yn y dyfodol.

|  |
| --- |
| Naratif |

### Gwariant ar gyflogau a gwariant arall

Eglurwch y tybiaethau allweddol a wnaed ynghylch costau cyflogau a chostau eraill. Dylai’r rhain gynnwys cyfeirio at unrhyw fesurau lliniaru costau a adnabuwyd o ganlyniad i ystyried senarios incwm, ac ystyriaethau cyfredol o ran maint posibl ac amseriadau tebygol y rhain. Yn yr hinsawdd sydd ohoni byddem yn disgwyl ystyriaeth i effaith chwyddiant costau cynyddol. Darparwch naratif eglurhaol hefyd ar gyfer amrywiadau sylweddol mewn ffrydiau gwariant penodol.

|  |
| --- |
| Naratif |

## Is-gwmnïau, mentrau ar y cyd a busnesau cysylltiol

Lle disgwylir i unrhyw un neu rai o’r rhain wneud colled (fel a ddatgelir yn Nhabl 5\_3 yn Atodiad B1), darparwch naratif byr am gynlluniau adfer lle y bo’n berthnasol.

|  |
| --- |
| Naratif |

## Hapddigwyddiadau a darpariaethau

Lle nad yw’r rhain wedi cael eu darparu yn unrhyw le arall o fewn y naratif ar y rhagolygon, darparwch ddigon o fanylion i ni ddeall hapddigwyddiadau, darpariaethau neu amcangyfrifon mewn perthynas ag incwm a gwariant (megis ffrydiau incwm yn y dyfodol, neu arbedion o ran costau a amcangyfrifir) sydd wedi’u cynnwys yn y rhagolwg. Meintiolwch y rhain fesul blwyddyn, a darparwch naratif byr ar y rhesymeg a’r tybiaethau a'r lefelau risg mewn perthynas â’r rhain.

Dylai’r naratif hwn ategu’r dadansoddiad y gofynnir amdano yn Atodiad B\_Tabl 5.6d

|  |
| --- |
| Naratif - incwm  |

|  |
| --- |
| Naratif - gwariant  |

## Dadansoddiad o sensitifrwydd

Darparwch fanylion (os nad ydynt wedi’u cynnwys yn unrhyw le arall) terfynau’r dadansoddiad o sensitifrwydd a gyflwynwyd i’r corff llywodraethu ar y tybiaethau yn y rhagolygon.

|  |
| --- |
| Naratif |

## Tabl 2 Mantolen

Amlygwch ac eglurwch newidiadau neu dueddiadau sylweddol mewn asedau sefydlog a chyfredol, rhwymedigaethau cyfredol, benthyciadau allanol, y sefyllfa asedau net, a chronfeydd wrth gefn. Dylid rhoi sylw arbennig i faterion hylifedd fel a amlygir yn y tabl Dangosyddion Ariannol Allweddol o fewn y model rhagolygon ariannol (**Atodiad B1** – KFIs).

Cynhwyswch yn eich sylwebaeth y tybiaethau a wnaed wrth ddatblygu’r mantolenni ariannol a’r sail ar gyfer y rhagolygon (er enghraifft, perfformiad realistig a ragwelir, senario achos gwaethaf), a hefyd eglurwch unrhyw symudiadau sylweddol (±10 y cant yn unrhyw flwyddyn unigol) ac unrhyw eitemau eraill sy’n cael effaith berthnasol ar y fantolen.

Cyfeiriwch yn benodol at effaith yr ystodau yn y gwaith modelu senarios ar:

1. arian parod a buddsoddiadau
2. strategaethau ystadau a seilwaith ac effeithiau ar gynnal a chadw wedi’i gynllunio
3. benthyciadau ychwanegol disgwyliedig

|  |
| --- |
| Naratif |

Darparwch sylwebaeth lefel uchel i ddynodi i ba raddau y mae eich rhagolwg yn cynnwys y daith i sero net erbyn dyddiad targed y sefydliad. Darparwch ddangosydd ar gyfer cyfanswm y gost (a gynhwyswyd ac nas cynhwyswyd yn y rhagolwg) i gyrraedd y targed hwn a’r risgiau a aseswyd mewn perthynas â hyn.

|  |
| --- |
| Naratif |

## Tabl 3 Datganiad cyfunol o lifoedd arian parod

Dylai eich sylwebaeth amlygu eitemau neu dueddiadau sylweddol yn y symudiadau mewn llifoedd arian parod. Eglurwch symudiadau sylweddol (+ 10 y cant yn unrhyw flwyddyn unigol). Amlygwch hefyd unrhyw gyfnodau pan all mesurau ychwanegol i reoli arian parod fod yn ofynnol, a gwaith cynllunio’r sefydliad yn hyn o beth.

|  |
| --- |
| Naratif |

## Tabl 1\_3 ‘Anffafriol’

Gweler Atodiad B3 am ganllawiau ynghylch y senario. Darparwch naratif manwl ar y rhesymeg ar gyfer unrhyw addasiadau mewn incwm. Sicrhewch nad yw unrhyw dargedau twf yn cael eu cynnwys.

|  |
| --- |
| Naratif |

Darparwch naratif manwl hefyd sy’n disgrifio unrhyw gamau lliniaru a fyddai’n ofynnol mewn senario o’r fath. Dynodwch y ffrâm amser sy’n ofynnol ar gyfer pob un o’r camau lliniaru gan gynnwys erbyn pa ddyddiadau y byddai angen i’r penderfyniadau ar gyfer pob cam lliniaru gael eu gwneud.

Model 1 – dim twf

|  |
| --- |
| Naratif  |

Model 2 – senarios anffafriol safonol

|  |
| --- |
| Naratif  |

Model 3 – achos gwaethaf SAU

|  |
| --- |
| Naratif  |

Darparwch grynodeb byr i egluro pa dybiaethau ynghylch patrymau recriwtio yn sector AU y DU a wnaed wrth asesu eich senario achos gwaethaf.

|  |
| --- |
| Naratif  |

## Tabl 5 Dadansoddiad ategol

Darparwch unrhyw nodiadau eglurhaol pellach sy’n angenrheidiol yn eich tyb chi i ategu’r data a ddychwelir yn Nhabl 5. Yn arbennig, eglurwch unrhyw symudiadau sylweddol.

|  |
| --- |
| Naratif  |

## Tabl 6 Ymrwymiadau ariannol

I ategu benthyciadau’r Sefydliad, darparwch natur a statws cyfredol yr holl gyfamodau benthyca yn y tabl isod.

|  |  |  |  |  |
| --- | --- | --- | --- | --- |
| **Benthyciwr** | **Natur y cyfamod(au)** | **Cyfrifiad y cyfamod yn seiliedig ar y rhagolwg** | **Yn cydymffurfio ar 31 Gorffennaf 2025?****Y/N** | **Yn cydymffurfio ar gyfer blynyddoedd y rhagolygon yn y dyfodol Y/N** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Lle ceir dangosyddion o unrhyw achosion o dorri cyfamod o ganlyniad naill ai i ragolygon neu i dybiaethau modelu, nodwch isod gamau gweithredu arfaethedig y sefydliad.

|  |
| --- |
| Naratif |

## Tab benthyciadau ANOC

Mae’r tab hwn yn cyfrifo trothwy benthyca dangosol y sefydliad.

Nodwch isod unrhyw sylwadau sy’n berthnasol yn eich tyb chi i drothwy benthyca’r sefydliad, a ddylai gynnwys ymateb y sefydliad i unrhyw ddilysiadau a amlygwyd yn y maes hwn.

|  |
| --- |
| Naratif  |

## Dangosyddion ariannol allweddol (Tab KFI)

Darparwch sylwebaeth i ategu newidiadau neu dueddiadau sylweddol yn y prif ddangosyddion, a ddeillir yn awtomatig o’r data a fewnbynnwyd yn y model rhagolygon ariannol yn **Atodiad B1**.

|  |
| --- |
| Naratif  |

A fyddech cystal â darparu’r dangosyddion cynaliadwyedd ariannol allweddol a ddefnyddir yn fewnol gan eich sefydliad fel y’u cyflwynir yn strategaeth ariannol y brifysgol. Darparwch yr isafswm a’r targedau ar gyfer pob dangosydd.

|  |
| --- |
| Naratif |

## Rhagolygon llifoedd arian parod misol ar gyfer blwyddyn academaidd 2025/26

Darparwch unrhyw naratif ynglŷn â’r tybiaethau allweddol a wnaed ar gyfer llifoedd arian parod yn y rhagolygon hyn. Yn arbennig, nodwch unrhyw ansicrwydd ynghylch amseriad derbyniadau penodol.

Darparwch sylwebaeth ar gynlluniau’r sefydliad ar gyfer rheoli unrhyw wasgbwyntiau o ran diffyg arian parod.

Amlygwch unrhyw wasgbwyntiau o ran diffyg arian parod a gaiff eu creu gan unrhyw un neu rai o’r tybiaethau a fodelwyd a darparwch beth sylwebaeth ar y ffrâm amser a chynllunio ar gyfer rheoli’r rhain.

|  |
| --- |
| Naratif  |